ДГ“Кокиче“-с.Крушовене, общ.Д.Митрополия, обл.Плевен

ул.“Девети септември“№2, тел.: 0879125028

Заповед № 111/11.09.2024г. Утвърждавам!

 Директор:………….

 /Нина Транкова/

**ПРОГРАМА ЗА ОБХВАТ И ЗАДЪРЖАНЕ НА ДЕЦАТА В ДГ“КОКИЧЕ“С.КРУШОВЕНЕ ЗА УЧЕБНАТА 2024/2025 ГОДИНА**

**I.Превенция на ранното напускане на децата от детската градина**

В изпълнение на Постановление №100 на МС от 08.06.2018г.,за създаване на Механизъм за съвместна работа на институциите по обхващане и включване в образователната система на деца и ученици в задължителна и предучилищна възраст,ДГ“Кокиче“осигурява равен достъп на всички деца,независимо от тяхната социална,културна или етническа среда.

Създаден е екип по обхват,който работи съвместно с всички регионални институции,ангажирани с Механизма по обхват на децата подлежащи на задължителна предучилищна и училищна подготовка.

Детска градина“Кокиче“с.Крушовене предлага различни дейности,свързани с превенцията на ранното отпадане на децата от задължителна предучилищна подготовка.

-осигуряване на позитивна образователна среда,в центъра на която е личността на детето и неговото пълноценно развитие.

-осигуряване на обща и допълнителна подкрепа на личностно развитие на децата

-изграждане на добра мотивационна среда за развитие на децата с разнообразни занимания по интереси.

-осигуряване на пълноценна комуникация с родителите и подкрепа на тяхната ангажираност като партньори в образователно-възпитателния процес.

-осигуряване на здравословно хранене и здравословен начин на живот в ДГ.

**II.Цели:**

-Формулиране на рисковете,съпътстващи преждевременното отпадане на децата от задължителна предучилищна и училищна подготовка.

-Анализ на спецификата на района,в който се намира детската градина.

-Ежедневно вписване на отсъствията на децата в дневника и своевременно реагиране при възникване на рискови ситуации.

-Работа с институциите ангажирани с превенцията на ранното отпадане.

-Работа с родителите.

-Съвместна работа с Обществения съвет към ДГ“Кокиче“за превенция на риска от отпадане.

**III.Причини за ранното отпадане на децата от образователната система:**

Причините за ранното отпадане на деца от образователната система винаги са комплексни.Те могат да бъдат социално-икономически,здравни,образователни и др.Обикновено в основата им винаги се оказва някакъв вид неудовлетвореност на деца и родители,смяна на местоживеене,смяна на месторабота,но най-вече незаинтересованост и ниска грамотност на родителите.